ÚRAD VLÁDY SLOVENSKEJ REPUBLIKY
       sekcia vládnej legislatívy	       

    Na rokovanie vlády SR
								    dňa 22. februára 2006
    k materiálu č. 		    k bodu č.
 
STANOVISKO

k návrhu zákona o podmienkach evidencie, verejného šírenia a uchovávania audiovizuálnych diel, multimediálnych diel a zvukových záznamov umeleckých výkonov a o zmene a doplnení niektorých zákonov (audiovizuálny zákon) 

I.

Návrh zákona o podmienkach evidencie, verejného šírenia a uchovávania audiovizuálnych diel, multimediálnych diel a zvukových záznamov umeleckých výkonov a o zmene a doplnení niektorých zákonov je návrhom právneho predpisu, ktorý si kladie za cieľ nahradiť technologickým pokrokom prekonaný zákon Národnej rady Slovenskej republiky č. 1/1996 zákon o audiovízii. Návrh zákona tiež zakotvuje do nášho právneho poriadku záväzky, ktoré Slovenskej republike vyplývajú Európskeho dohovoru o ochrane audiovizuálneho dedičstva  a jeho Protokolu o ochrane televíznej produkcie z 8. novembra 2001, ako aj z riadneho členstva Slovenskej republiky vo FIAF (International Federation of Film Archives) – asociácii združujúcej najvýznamnejšie národné mediatéky a filmové archívy sveta. Predkladateľom navrhovanej právnej úpravy je minister kultúry Slovenskej republiky František Tóth. 
Predkladaná právna úprava nie je v rozpore s Ústavou Slovenskej republiky ani medzinárodnými záväzkami, ktorými je Slovenská republika viazaná a je kompatibilný s právom ES/EÚ. Materiál sa predkladá bez rozporov. 

II.

Návrh zákona bol prerokovaný na zasadnutí Legislatívnej rady vlády Slovenskej republiky dňa 20. februára 2006. Legislatívna rada vlády po prerokovaní návrhu zákona odporučila vláde návrh zákona po zapracovaní pripomienok v novom znení schváliť. 

III.

Sekcia vládnej legislatívy Úradu vlády Slovenskej republiky konštatuje, že pripomienky Legislatívnej rady vlády SR (34 pripomienok) predkladateľ zapracoval. 
Sekcia vládnej legislatívy Úradu vlády Slovenskej republiky odporúča vláde Slovenskej republiky predložený návrh zákona schváliť, avšak s týmito zmenami:

V poznámke pod čiarou k odkazu 16 je potrebné slovo „revidovanom“ nahradiť slovom „revidovaného“.
§ 17 je potrebné označiť ako § 16 a ostatné paragrafy zodpovedajúco prečíslovať.

V Bratislave dňa  22. februára 2006.
Vypracoval: 	Andrej Pitoňák

								 Štefan Grman
								generálny riaditeľ
							       sekcie vládnej legislatívy